**KONČAR – MJERNI TRANSFORMATORI d.d,**

**Zagreb, Josipa Mokrovića 10,**

**OIB : 38920486116**

**ZAGREBAČKA BURZA D.D.**

**OBAVIJEST O ODLUKAMA DONESENIM NA GLAVNOJ SKUPŠTINI**

Dana 22. svibnja 2015. Godine, u 9,00 sati, održana je Glavna Skupština društva Končar Mjerni transformatori d.d.

Skupštinu je sazvala Uprava Društva pozivom objavljenim u N.N. br. 42 od 15. travnja 2015. godine.

Od ukupno 36.165 redovnih dionica na Skupštini je bilo zastupljeno 36.117 redovnih dionica ili 99,87 %.

**Sukladno objavljenom dnevnom redu, na Glavnoj Skupštini su donesene slijedeće odluke :**

Ad 2. Glavna skupština primila je na znanje izvješće Uprave o stanju Društva za 2014. godinu.

Ad 3. Glavna skupština primila je na znanje financijska izvješća za 2014. godinu utvrđena od strane Uprave i Nadzornog odbora Društva zajedno s izvješćem revizora o izvršenoj reviziji financijskih izvješća. Društvo je 2014. godine ostvarilo:

Ukupne prihode u iznosu od 209.362.137 kn

Ukupne rashode u iznosu od 190.444.005 kn

Dobit prije oporezivanja u iznosu od 18.918.132 kn

Porez na dobit 4.865.341 kn

Dobit nakon oporezivanja u iznosu od 14.052.791 kn

Ad 4. Glavna skupština primila je na znanje izvješće Nadzornog odbora o obavljenom nadzoru za 2014. godinu.

Ad 5. Glavna skupština donijela je slijedeću odluku:

Od preostale raspoložive neto dobiti, koja iznosi 12.668.257,78 kn, dio u iznosu od 7.349.410,87 kn prenosi se u zadržanu dobit (od čega se 3.414.582,28 kn odnosi na zadržanu dobit za JV Kina), a dio u iznosu od 5.318.846,91 kn raspoređuje se za isplatu dividendi. Dividenda za jednu dionicu iznosi 84,03 kn.

Obrazloženje: Uprava i Nadzorni odbor KONČAR- Mjerni transformatori d.d. utvrdili su dana 17.03.2015. godine financijska izvješća Društva za 2014. godinu. Od ostvarene dobiti nakon oporezivanja koja iznosi 14.052.791,19 kn, dio u iznosu od 1.384.533,41 kn raspoređuje se u statutarne rezerve, s obzirom da su zakonske i ostale rezerve već popunjene.

Uprava i Nadzorni odbor predložili su Glavnoj skupštini donošenje odluke da se od preostale raspoložive neto dobiti, koja iznosi 12.668.257,78 kn, dio u iznosu od 7.349.410,87 kn prenese u zadržanu dobit (od čega se 3.414.582,28 kn odnosi na zadržanu dobit za JV Kina), a da se dio u iznosu od 5.318.846,91 kn rasporedi za isplatu dividendi. Dividenda za jednu dionicu iznosi 84,03 kn.

Rok isplate dividendi je najkasnije 30 dana od dana održavanja Glavne skupštine. Dividenda će se isplatiti onim dioničarima, koji budu upisani u depozitoriju Središnjeg klirinškog depozitarnog društva kao imatelji dionica na dan koji je 7 dana prije datuma održavanja Glavne skupštine.

Ad 6**.** Daje se razrješnica Upravi Društva za vođenje Društva u 2014. godini.

Ad 7. Daje se razrješnica članovima Nadzornog odbora za obavljeni nadzor poslovanja Društva u 2014. godini.

Ad 8. Članovima Nadzornog odbora Društva isplatit će se jednokratna nagrada u visini 1/10 ( jedna desetina ) iznosa nagrade predsjednika Uprave Društva po ostvarenom poslovnom rezultatu za 2014. godinu u neto iznosu, na koji će Društvo platiti poreze, prireze i doprinose.

Ad 9. Glavna skupština primila je na znanje Izvješće o odnosima s povezanim društvima za 2014. godinu.

Ad 10. Za revizora financijskih izvješća društva Končar – Mjerni transformatori d.d. za 2015. godinu imenuje se zajednički PricewaterhouseCoopers d.o.o. iz Zagreba, Ulica kneza Ljudevita Posavskog 31/VI i Reconsult d.o.o. iz Zagreba, Trg hrvatskih velikana 4/1.

Ad 11. Razrješuju se članovi Nadzornog odbora zbog isteka mandata:

Davor Mladina, predsjednik

Miroslav Poljak, zamjenik predsjednika

Marina Kralj Miliša, član

Biraju se članovi Nadzornog odbora:

Davor Mladina iz Sesveta, Kašinska 40, OIB 19534041180

Miroslav Poljak iz Zagreba, Rudeška cesta 244, OIB 46891992057.

Marina Kralj Miliša iz Zagreba, Vale Vouka 9, OIB 34803244275

Mandat članovima Nadzornog odbora traje četiri godine.

Ad 12. Glavna skupština donijela je slijedeću odluku o dopuni djelatnosti Društva:

Predmet poslovanja Društva dopunjuje se sa slijedećim djelatnostima:

\* Ispitivanje mjernih transformatora

\* Priprema zakonitih mjerila za ovjeravanje

\* Ovjeravanje zakonitih mjerila

\* Ispitivanje usklađenosti mjerila

\* Umjeravanje opreme za ispitivanje mjernih transformatora

Ad 13. Glavna skupština donijela je slijedeću odluku o izmjeni Statuta Društva:

Članak 1.

U članku 6. iza zadnje zvijezdice upisuju se slijedeće djelatnosti:

\* Ispitivanje mjernih transformatora

\* Priprema zakonitih mjerila za ovjeravanje

\* Ovjeravanje zakonitih mjerila

\* Ispitivanje usklađenosti mjerila

\* Umjeravanje opreme za ispitivanje mjernih transformatora

Članak 2.

U članku 42. – mijenja se treća alineja i glasi:

"- sklapanje ugovora sa članovima Uprave i zamjenicima članova Uprave kojim se utvrđuju međusobna prava i obveze te plaća Uprave“

Članak 3.

U članku 43.:

Mijenja se alineja koja glasi:

„- sklapanje komercijalnih ugovora u visini od 20% godišnje planirane prodaje ili iznad 1.000.000 €“ i nova glasi:

„- sklapanje komercijalnih ugovora što obuhvaća faze nuđenja, pregovaranja i zaključenja ugovora za Društvo prema odluci Nadzornog odbora“

Briše se alineja koja glasi:

„- raspolaganje stalnim sredstvima (nekretnine, strojevi...) iznad 50.000 €“

U istom članku iza posljednje alineje dodaju se dvije nove alineje koje glase:

„- ugovaranje prodaje dugotrajne materijalne i nematerijalne imovine Društva u iznosu 500.000 kn ili više,

- promjenu organizacijske strukture Društva.“

Članak 4.

Iza članka 43. dodaje se novi članak Statuta 43a koji glasi:

„Uprava je dužna prethodno informirati Nadzorni odbor za sve godišnje okvirne ugovore za nabavu sirovina, repromaterijala i ugradbenih komponenti kao i za pojedinačne ugovore za nabavu koji prelaze 60% vrijednosti ugovora za Društvo prema odluci Nadzornog odbora.

Članak 5.

U članku 47. dodaje se novi stavak 3. koji glasi:

" Članovi Uprave mogu imati zamjenike koje imenuje i razrješava Nadzorni odbor, na prijedlog Uprave. Nadzorni odbor donosi odluku o broju zamjenika članova Uprave i duljini njihova mandata."

Članak 6.

U članku 48. iza riječi "člana Uprave“ dodaju se riječi "i zamjenika člana Uprave“.

Članak 7.

U članku 49. osma alineja se mijenja i glasi:

"- za predlaganje odluka o osnivanju novih društava, podružnica i statusnim

promjenama“

Članak 8.

Svi ostali članci Statuta ostaju nepromijenjeni.

Članak 9.

Izmjene Statuta stupaju na snagu danom upisa u sudski registar Trgovačkog suda u Zagrebu.

Članak 10.

Uprava Društva dužna je podnijeti prijavu upisa sudskom registru Trgovačkog suda u Zagrebu.

KONČAR - MJERNI TRANSFORMATORI dd, Zagreb

U Zagrebu, 22.05.2015. godine